als_Latn dik_Latn sag_Latn
Osmani: Shkupit do t`ia kthejmë krenarinë
Rilindja Demokratike Kombëtare (RDK) mbajti sonte tubimin e parafundit me qytetarët e Shkupit dhe zonat përreth. Kryetari i RDK-së, Rufi Osmani deklaroi se RDK do ti çoj në një muze politikë konkurrentët politik.
"Janë oponentët e tjerë që thonë se kanë punu për shqiptarët, ndërsa argumente që i përmendim dëshmojnë se ata skanë punu asgjë për 20 vite. Në raportin e rrjetit Uikiliks del se një lider shqiptar ka kërkuar vetëm të hap disa kanale për zonat shqiptare, qenka brenga e tij se ministrat shqiptar paskan pasur frikë të flasin se nuk ia ka lejuar shefi i sigurimit shtetëror. A ka turp më të madh se kjo politike dhe ne do ti mundim këta njerëz", theksoi Osmani. Ai i ftoi për debat të hapur televiziv dhe të mos fshihen, ashtu siç ikën dhe nuk e përkrahën programin e Odës ekonomike shqiptare OEMVP dhe kjo tregon papërgjegjësinë e tyre.
"Oponentët e mij dalin e thonë se herë jemi shtetëformues dhe herë jo shtetëformues, thonë se kanë zyrtari gjuhën e herë jo se kanë jozyrtarizu. Nuk kanë dhanë sqarim asnjëherë se pse ndodhi Brodeci, Sopoti, si u vra Komandant Kushtrimi. Do ti themi jo kësaj politike që fshihet dhe nuk jep llogari para popullit. Shkupi dhe Kumanova janë vendet e padrejtësive dhe diskriminimit dhe dështimit të politikës shqiptare. Ka një spjegim të thjeshtë se pse ndodhë kjo, se duke qenë të përçarë ata kanë kriju këtë situatë", theksoi Rufi Osmani.
Ai sërish bëri thirrje për bashkim dhe bashkëveprim politik pas 5 qershorit, pavarësisht se kush sa fiton mandate deputetësh. "Unë nga sheshi Gjergj Kastrioti të bashkojmë mandatet tona dhe në Parlamentin e Maqedonisë të bëjmë bashkë grupin parlamentar dhe të atëherë të vendosim se më cilin do të shkojnë për të formu Qeverinë dhe të kërkojmë kryeministrin shqiptar", theksoi kreu i RDK-së, Rufi Osmani. Ai theksoi se vendi ballafaqohet me një Qeveri që ka zhytur vendin në borxhe dhe dëme të skajshme, andaj ai nënvizoi se duhet të sfidohen dhe të munden këto njerëz. "Do të revidojmë të gjitha projektet ku nuk është hisja shqiptare në të gjitha sferat, do të çrrënjosim korrupsionin, do të ndërtojmë moral të ri dhe ti japim përparësi profesionalitetit dhe do të vendojmë kusht që të marrin hisen tonë dhe të integrojmë vendin në strukturat evroatlantike", theksoi Osmani, duke përsëritur fitoren e 17 deputetëve, aq sa është edhe numri rrethues për votën për RDK-në.
Kandidati për deputet, prof.dr. Izet Zeqiri deklaroi se RDK dhe kryetari i saj janë si dielli, sa ma shumë ngriten lartë aq më shumë rrezatojnë. "Transparenti - RDK jo kulturës dhe ringjalljes së vlerave kulturore maqedonase prej 200 milion euro, për dy filma maqedonas 4 milion euro, RDK jo për të rënët dhe invalidët e luftës maqedonase 9 milion euro dhe asnjë cent për patriot tanë dhe invalidët shqiptarë. RDK jo projekteve për ndërtimin e 200 banesave për maqedonasit. RDK jo punësimeve maqedonase. RDK jo subvencioneve për bujqësi vetëm për maqedonasit. RDK jo për dhënien e tokës bujqësore për bujqit maqedonas. Në sferën e zhvillimit energjetikë jo 1,5 miliardë euro për Luginën e Vardarit, por për zonat për shqiptarët. RDK jo para për korridorin 10 që lidh Serbinë me Greqinë, por për korridorin 8 për interesat. RDK jo projekteve tjera infrastrukturore për maqedonasit", theksoi Izet Zeqiri. Sipas tij, këto projekte janë lejuar sepse ministrat shqiptarë nuk kanë qenë të suksesshëm dhe kanë dështuar për realizimin e projekteve shqiptare dhe janë fokusuar në projekteve. "Jo përfaqësim vetëm në sekretariatin për Marrëveshjen e Ohrit, apo duke ndjetur në shtëpi si administratorë dhe duke marrë rroga si në formë të ndihmës sociale. Por i bëjmë me dije Gruevskit dhe Sheqerinskës së ka përfunduar koha e këtij përfaqësimi të tillë, por ne do të rikthejmë fuqinë tonë me përfaqësimin e duhur me ekspertë dhe emra të njohur të kuadrove tona", theksoi Zeqiri.
Bartësi i listës në njësinë zgjedhore numër 2, Dr. Selver Jashari deklaroi se është i mërzitur se përse kundërkandidatët e tij kishin frikë të ballafaqohen. "Politikanët shqiptarë i bënë vetëm dëme dhe të këqija shqiptarëve. Sot në vitin 2011 mundohen të manipulojnë me gjithë neve dhe kanë inflirtuar të gjitha shoqatat dhe disa klerikë për të manipuluar me popullin. Pse lejuan që pas 2001 të ndërtohen kisha dhe objekte vetëm për të maqedonasit. Mos lejoni që tu manipulojnë , të ju blejë dhe mos lejoni që në emër të kombit dhe të fesë të manipulojnë me ju", theksoi Selver Jashari.
Bartësi i listës në njësinë e parë zgjedhore, Nuhi Aliu deklaroi se RDK nuk kërkon vota për mashtrim dhe për ti ikur përgjegjësive, por jemi për të marrë përgjegjësi dhe jemi njerëz të veprave dhe punës. "Ju si qytetarët duhet të dënoni ata që kërcënojnë dhe që grabisin votën e lirë. Kjo ekip që kemi me në krye prof.dr. Rufi Osmani është një ekip që zotohet se nuk do të udhëhiqet nga interesat personale, por kemi dalur për diçka të shenjtë që nuk shitet dhe blehet dhe ajo është interesi i popullit. Sondazhi më i mirë për RDK është populli dhe jo sondazhet e paguara", theksoi Aliu. (INA)
Komente (4 publikuar):
Publikoni komentin tuaj
Mogherini në Prishtinë e Beograd, anashkalohet ShkupiPërfaqësuesja e Lartë e Bashkimit Evropian për Politikë të Jashtme, Federica Mogherini prej sot po qëndron në Ballkan, ndërsa agjenda e saj anashkalon Shkupin. ...
- “Bombat politike” të Kallashit më të rrezikshme se të Zaevit – Kalosh Çeliku
- Të hënën nisin negociatat midis VMRO dhe LSDM në Bruksel
- Netpress: Zaev përmes “Besës” dhe Angellovit përgatit skenar për Maqedoninë!?
- Zaev: Si u rregulluan tenderët për autostradat, provizionet 25 milionë euro
- Traktati ekonomik mes shqiptarëve – Muhamer Pajaziti
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- BDI kërkon të jetë pjesë e dialogut për dalje nga kriza (12)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn